	Dan u tjednu

(datum)
	Misna nakana
	Vrijeme

Mjesto

	Nedjelja

(11. 10. 2026.)

Iz 25, 6-10a

Fil 4, 12-14

Mt 22, 1-14
	Za župljane
	8,00

Petrijanec

	
	+ Josip i Marija Križmarić
	9,30

Nova Ves

	
	+ Stanko Kostanjevac; ob. Kostanjevac i Trojak; Ivan, Franca i Josip Rukljić
	11,00

Petrijanec

	Ponedjeljak

Karlo Acutis

Lk 11, 29-32
	+ Mirko i Katarina Šlibar i roditelji
	17,30

Petrijanec 



	Utorak

Teofil

Lk 11, 37-41
	+ Alojz i Mara Mušić; Mijo, Kata, Božidar i Dragutin Seketin; Terezija Leskovar
	17,30

Petrijanec

	
	+ Katarina Bedenik
	18,45

Strmec

	Srijeda

Kalist I, papa

Lk 11, 42-46
	+ Nedeljko, Kata i Ivan Majhen i brat Ivan
	17,30

Petrijanec

	
	+ Josip Gonzi i roditelji
	18,45

Nova Ves

	Četvrtak 

Terezija Avilska

Iv 15, 1-8
	+ Terezija, Ivan, Milan i Stjepan Mašić; ob. Serini i Kranjc; Vladimir Novak, Katica Hajsok; Alojz i Ljubica Novački

~ klanjanje ~
	17,30

Petrijanec

	Petak

Margareta Marija Alacoque

Lk 12, 1-7
	+ Franjo i Kristijan Telebar
	17,30

Petrijanec

	
	+ Ivan Plantak; Zvonko, Stjepan, Mirko i Mara Križmarić; Stjepan i Dragica Dreven; Vikor Banfić
	18,45

Majerje 

	Subota

Ignacije Antiohijski

Iv 12, 24-26
	+ Ivka i Pavao Prepelić i roditelji; Josip Đunđuš i roditelji; Josip Gašparić i roditelji; Anica i Martin Jeremić i roditelji
	17,30

Petrijanec

	Nedjelja

(18. 10. 2026.)

MISIJSKA NEDJELJA

Iz 45, 1. 4-6

1 Sol 1, 1-5b

Mt 22, 15-21
	Za župljane
	8,00

Petrijanec

	
	+ Josip Kranjčić i roditelji; Terezija Komes i roditelji; Stjepan Abraham i roditelji
	9,30

Nova Ves

	
	+Josip i Terezija Šćuric; Ante, Anđa i Franjo Plazibat; ob. Bedenik, Kosić, Rodeš, Šćuric, Šercer i  Jug; Vlado Katančić
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

      11. 10. 2026. 
DVADESET  I OSMA  NEDJELJA  KROZ GODINU
Knjiga proroka Izaije   25, 6-10a
(Gospodin će  spremiti gozbu svoju...)
Poslanica svetoga Pavla  apostola Filipljanima    4, 12-14. 19-20
(Sve mogu u onomu  koji me jača!)
Evanđelje po Mateju    22, 1-14
(Koga god nađete, pozovite na svadbu.)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
„Kraljevstvo je nebesko kao kad neki kralj pripravi svadbu sinu svomu“

Današnja nam liturgija ponovo daje za razmatranje jednu prispodobu koja govori o pozvanima na gozbu. Božji je plan za čovjeka velikodušan plan ljubavi i zajedništva koji se izražava kroz sliku gozbe. To je slika koja se često koristi u Pismima upravo kako bi se pokazala radost u zajedništvu i obilju Božjih darova. Gospodin poziva sve narode, bez ograničenja i diskriminacije. To je gozba s izvrsnim vinima, od pretiline sočne i vina staložena. Nemoguće je zamisliti nešto bolje. Bog vidi da svijet ide u lošem smjeru; želi da svi ljudi žive sretni u ljubavi prema njemu i uzajamnom zajedništvu; stoga je njegov plan zauvijek ukloniti smrt, otrti suzu sa svakoga lica, skinuti sramotu svoga naroda na svoj zemlji. To sve u nama izaziva hvalu Bogu: „Gle, ovo je Bog naš, u njega se uzdasmo, on nas je spasio; ovo je Gospodin u koga se uzdasmo! Kličimo i veselimo se spasenju njegovu!“ Taj himan potvrđuje završetak Božjega plana.

Isusova prispodoba govori o odgovoru koji ljudi daju na Božji poziv za sudjelovanje na njegovoj gozbi. Isus kaže: „Kraljevstvo je nebesko kao kad neki kralj pripravi svadbu sinu svomu. Posla sluge da pozovu uzvanike na svadbu“. Uzvanici predstavljaju židovski narod. Božji se plan prije svega odnosi na taj narod. Bog ga je izabrao i želi ga ispuniti svojim darovima; želi mu dati obilje sreće i zajedništva. No uzvanici su odbili sudjelovati na gozbi. Stoga kralj uporno i dalje poziva, Ta Božja upornost očituje njegovu velikodušnost.
Uzvanici ponovo ne mare za kraljev poziv. Nevjerojatno je, ali istinito! Bog nam želi dati mnogo darova i radosti, no često preziremo njegove darove, pokazujući više zanimanja za druge stvari. Svatko ide na svoju njivu, za vlastitim poslovima, umjesto da se zanima za Božji plan koji je nešto najbolje. Svatko traži svoje zadovoljstvo u nebitnim stvarima koje nisu dostojne čovjekova srca. Naime, čovjekovo je srce stvoreno za velike stvari i ne može se ograničiti na sebične interese. Uzvanici na kraljev poziv reagiraju upravo neprijateljski i agresivno: „Ostali uhvate njegove sluge, zlostave ih i ubiju“. To je također nevjerojatno; velikodušan poziv izaziva agresivnost! Uzvanici taj poziv doživljavaju kao oblik bespravnog uplitanja u njihov život. U tom trenutku kralj mora intervenirati; šalje svoju vojsku kako bi kaznio ubojice. U prispodobi se kaže: „a grad im spali“. Tu imamo početak proročkog navještaja propasti Jeruzalema. Odbijajući Božji poziv, ti su ljudi sebe osudili na propast. U evanđelju Isus kaže Jeruzalemu: „Koliko li puta htjedoh skupiti djecu tvoju kao kvočka piliće pod krila i ne htjedoste! Evo, napuštena vam kuća!“ Zatim dolazi drugi dio prispodobe. Kralj ne odustaje od svojeg velikodušnog plana, zato šalje sluge da pozovu druge ljude koje u početku nije planirao pozvati: „Svadba je, evo, pripravljena, ali uzvanici ne bijahu dostojni. Pođite stoga na raskršća i koga god nađete, pozovite na svadbu!“ Tu se vidi da odbijanje prvih uzvanika kao posljedicu ima proširenje poziva svim ljudima, i onima najsiromašnijima i lišenima baštine. To je anticipirano uobličavanje propovijedanja evanđelja poganima, nakon Isusove smrti i uskrsnuća. Sluge su okupili sve koje su našli i dvorana se napunila gostima. Isus nas tom prispodobom opominje. Božji je poziv velikodušan, nipošto ga ne zaslužujemo; sa sobom nosi dar milosti koja nas čini dostojnima sudjelovanja na gozbi. Moramo prihvatiti ne samo poziv, nego i milost koja nas čini dostojnima. Naime, to je milost koja pročišćava, posvećuje i uistinu nas priprema za sudjelovanje u Božjem zajedništvu radosti i sreće. Ako je odbijemo, poziv se ne može potpuno ostvariti. Nužno ćemo s gozbe biti isključeni, zapravo ćemo se svojim odbijanjem milosti isključiti iz gozbe. Dakle, Božja velikodušnost treba našu suradnju. Bog ne može pročistiti čovjeka koji odbija milost, koji uživa u zlu, koji je neposlušan i ponaša se kao odmetnik. Bogu je potrebna naša vjernost i poslušnost kako bi mogao ispuniti naše srce. Molimo Gospodina da nam pomogne uistinu obući svadbeno odijelo milosti. Moramo ga imati kako bismo Isusa mogli primiti u pričesti. Crkva nas podsjeća da ako smo teško sagriješili, prije nego što se pričestimo moramo se očistiti u sakramentu pomirenja, odnosno ispovijedi. Da bismo mogli primiti svu Gospodinovu ljubav, moramo biti u Božjoj milosti. Tijekom mise možemo postati svjesni te potrebe. No moramo se diviti osobito velikodušnosti Boga koji nas, unatoč tomu što smo nedostojni svadbene gozbe njegova Sina, ne samo poziva, nego nam sakramentom pomirenja pribavlja svadbeno ruho. Tako nam ništa ne nedostaje. Moramo samo poslušno i spremno prihvatiti sve darove koje nam Gospodin daje. (Ivica Hajdaš)
Upoznajmo svete

Sveti Kalist I. – spomendan 14. listopada

Današnji sveti zaštitnik je Kalist I, papa i mučenik. Rođen kao rob oko 155, lažno je optužen zbog navodne krađe i nepravedno osuđen na rad u rudniku kositra na Sardiniji. Otkupljen i oslobođen, postavljen je od pape Zefirina za nadzornika kršćanskih grobalja u Rimu. Arhiđakon Rimske crkve, papin savjetnik i prijatelj, za papu je izabran nakon Zefirinove smrti, oko godine 217. Protivnici, među njima i protupapa Hipolit, napadali su ga kao heretika zbog njegove blagosti i milosrđa jer je dopuštao pričest pokornicima i grešnicima koji su se pokajali i jer je proglasio da razlike u imovnom stanju nisu zapreka za ženidbu.

Hrabar i dalekovidan papa, s nepogrešivim osjećajem za pravovjernost, došao je na taj način u sukob s rimskim građanskim pravom, ali je objasnio da je u predmetima koje se tiču Crkve, crkveno pravo jače od građanskog. Osudio je sabelijanizam ili modalizam, nauku po kojoj Isus Krist i Bog Otac nisu različite osobe, nego dva aspekta ili službe iste osobe (prema raskolniku Sabeliju tri osobe Trojstva postoje samo u Božjem odnosu prema čovjeku, ali ne i u objektivnoj stvarnosti). Šesnaesti papa, umro je po svemu sudeći mučeničkom smrću oko godine 222. Prema legendi bačen je u bunar s mlinskim kamenom oko vrata. Rimski kalendar iz 354. naziva ga mučenikom. Po njemu su nazvane Kalistove katakombe (Via Appia u Rimu). (Izvor: Župa Jastrebarsko)
<><><>
O   Ženidbeni navještaj   O
Teo Kolmanić, sin Oskara i Irme r. Marčun i Amanda Đurin, kći Marka Đurina i Tihane Hrnčić, oboje žive u Sračincu

†  Umrli  †

Josipa  Kučko, 85 god., iz Majerja
Kristijan Telebar, 47 god., iz Petrijanca
Pokoj vječni daruj im, Gospodine!

<><><>

	Molitva zahvale  za darove koje nam Bog preko prirode daruje

Milostivi Bože, obraćamo ti se sa zahvalnošću kao dobrom Gospodinu, što si i ove godine blagoslovio zemlju svime što čovjeku treba za život. Neprestano prepoznajemo Tvoju milost, koja nam daje i kruh svagdašnji; ne pouzdajemo se u svoje zasluge da ga primimo , nego ga u poniznosti pred Tobom prihvaćamo kao Tvoj dar.
Nauči nas od Tvoga blagoslova dati svima koji trebaju našu pomoć, tako da zajedno nosimo bremena života i tako ispunimo Kristov zakon. Ne oduzmi ni nama ni ikome od ljudi ono što služi za održavanje života,
i podaj svima u izobilju i duhovnog kruha od Tvoje milosti, jer Tebi pripada hvala i čast u vijeke vjekova. Amen.


Volio bih da mogu biti jesenski list, koji je gledao nebo i živio. A kada je došlo  vrijeme da ode, znao je da je život bio dar.- Dodinsky

